CELEX: 21987A0610(01)
Language: hr
Date: 1987-06-10 00:00:00
Title: Sporazum u obliku razmjene pisama između Europske ekonomske zajednice i Međunarodnog vijeća za istraživanje mora

11/Sv. 108
            
            
               HR
            
            
               Službeni list Europske unije
            
            
               54
            
         21987A0610(01)
   
               L 149/14
            
            
               SLUŽBENI LIST EUROPSKE UNIJE
            
         SPORAZUM
   u obliku razmjene pisama između Europske ekonomske zajednice i Međunarodnog vijeća za istraživanje mora
   
               Međunarodno vijeće za istraživanje mora (ICES)
            
         
               G. Parrish, glavni tajnik
            
         
               Palaegade 2-4
            
         
               DK-1261 Kopenhagen
            
         
               Danska
            
         Poštovani gospodine,
   želio bih predložiti sljedeće sporazume kao temelj suradnje između Europske ekonomske zajednice i Međunarodnog vijeća za istraživanje mora.
   
               1.
            
            
               Europska ekonomska zajednica, koju zastupa njezina Komisija, dalje u tekstu „Komisija”, ima pravo zatražiti od Međunarodnog vijeća za istraživanje mora, dalje u tekstu „Vijeće”, znanstveno mišljenje o upravljanju ribolovnim resursima i s time povezanim pitanjima, koje je Vijeće dužno dati u mogućoj mjeri.
            
         
               2.
            
            
               Uzimajući u obzir odgovornosti Komisije u pogledu upravljanja ribarstvom, Vijeće je suglasno dostaviti Komisiji sva potrebna izvješća svojih radnih skupina za procjenu ribljeg fonda i svojeg Savjetodavnog odbora za upravljanje ribarstvom. Sa svoje strane, Komisija je dužna dostaviti Vijeću sve potrebne znanstvene izvještaje.
            
         
               3.
            
            
               Vijeće i Komisija redovito se savjetuju o načinima unapređenja i širenja međusobne suradnje, a posebno istražuju mjere kojima bi Komisija uspostavila bližu suradnju sa Savjetodavnim odborom Vijeća za upravljanje ribarstvom.
            
         
               4.
            
            
               Zajednica je dužna izvršiti uplatu u iznosu od 376 000 DKK po potpisivanju ovog sporazuma te naknadne godišnje uplate. Naknadne godišnje uplate se indeksiraju. Indeks iznosi:
               Godišnja uplata ne uključuje troškove sjednica koje posebno zahtijeva Komisija. Takve se sjednice održavaju samo uz odobrenje Vijeća.
            
         
               5.
            
            
               Ugovorne su stranke dužne pregledati uvjete ovog sporazuma tri godine nakon njegova stupanja na snagu. Ako se ne dogovore o novim uvjetima, sporazum se nastavlja na temelju postojećih uvjeta dok se ne dogovore novi uvjeti. Svaka ugovorna stranka može u svakom trenutku otkazati sporazum uz otkazni rok od jedne godine.
            
         U vezi s klauzulom 3., Vijeće je suglasno da se jednom članu osoblja Komisije sa znanstvenim stupnjem ili jednom znanstveniku kojeg imenuje Komisija, odobri status promatrača na sjednicama Savjetodavnog odbora Vijeća za upravljanje ribarstvom.
   U tom bi svojstvu predstavnik Komisije imao pravo zatražiti riječ i sudjelovati na sjednicama, ali ne bi imao pravo glasa ni pravo izmjene dnevnog reda sjednice.
   Bio bih Vam zahvalan kada biste naveli prihvaćate li ove sporazume kao temelj suradnje između Vašeg Vijeća i Komisije. Smatram da ovo pismo i Vaš odgovor zajedno predstavljaju Sporazum o suradnji između Međunarodnog vijeća za istraživanje mora i Komisije Europskih zajednica. Ovaj će Sporazum stupiti na snagu na dan Vašeg odgovora na ovo pismo.
   S poštovanjem,
   
      
         Za Europsku ekonomsku zajednicu
      
      Lorenzo NATALI
      
         Potpredsjednik Komisije
      
   
   Poštovani gospodine,
   čast mi je potvrditi primitak Vašeg pisma s današnjim datumom, koje glasi:
   „Želio bih predložiti sljedeće sporazume kao temelj suradnje između Europske ekonomske zajednice i Međunarodnog vijeća za istraživanje mora.
   
               1.
            
            
               Europska ekonomska zajednica, koju zastupa njezina Komisija, dalje u tekstu ‚Komisija’, ima pravo zatražiti od Međunarodnog vijeća za istraživanje mora, dalje u tekstu ‚Vijeće’, znanstveno mišljenje o upravljanju ribolovnim resursima i s time povezanim pitanjima, koje je Vijeće dužno dati u mogućoj mjeri.
            
         
               2.
            
            
               Uzimajući u obzir odgovornosti Komisije u pogledu upravljanja ribarstvom, Vijeće je suglasno dostaviti Komisiji sva potrebna izvješća svojih radnih skupina za procjenu ribljeg fonda i svojeg Savjetodavnog odbora za upravljanje ribarstvom. Sa svoje strane, Komisija je dužna dostaviti Vijeću sve potrebne znanstvene izvještaje.
            
         
               3.
            
            
               Vijeće i Komisija redovito se savjetuju o načinima unapređenja i širenja međusobne suradnje, a posebno istražuju mjere kojima bi Komisija uspostavila bližu suradnju sa Savjetodavnim odborom Vijeća za upravljanje ribarstvom.
            
         
               4.
            
            
               Zajednica je dužna izvršiti uplatu u iznosu od 376 000 DKK po potpisivanju ovog sporazuma te naknadne godišnje uplate. Naknadne godišnje uplate se indeksiraju. Indeks iznosi:
               Godišnja uplata ne uključuje troškove sjednica koje posebno zahtijeva Komisija. Takve se sjednice održavaju samo uz odobrenje Vijeća.
            
         
               5.
            
            
               Ugovorne su stranke dužne pregledati uvjete ovog sporazuma tri godine nakon njegova stupanja na snagu. Ako se ne dogovore o novim uvjetima, sporazum se nastavlja na temelju postojećih uvjeta dok se ne dogovore novi uvjeti. Svaka ugovorna stranka može u svakom trenutku otkazati sporazum uz otkazni rok od jedne godine.
            
         U vezi s klauzulom 3., Vijeće je suglasno da jedan predstavnik Komisije sa znanstvenim stupnjem sudjeluje kao promatrač Zajednice na sjednicama Savjetodavnog odbora Vijeća za upravljanje ribarstvom.
   U tom bi svojstvu predstavnik Komisije imao pravo zatražiti riječ i sudjelovati na sjednicama, ali ne bi imao pravo glasa ni pravo izmjene dnevnog reda sjednice.
   Bio bih Vam zahvalan kada biste naveli prihvaćate li navedene sporazume kao temelj suradnje između Vašeg Vijeća i Zajednice. Smatram da ovo pismo i Vaš odgovor zajedno predstavljaju Sporazum o suradnji između Međunarodnog vijeća za istraživanje mora i Europske ekonomske zajednice. Ovaj će Sporazum stupiti na snagu na dan Vašeg odgovora na ovo pismo.”
   Čast mi je obavijestiti Vas da je moje Vijeće suglasno sa sadržajem Vašeg pisma.
   S poštovanjem,
   
      
         Za Međunarodno vijeće za istraživanje mora
      
      Basil B. PARRISH
      
         Glavni tajnik